Offentliggørelse af de væsentlige dele af konkursdekretet og insolvenserklæringen vedrørende aktiverne i Sberbank CZ, a.s., under likvidation i henhold til artikel 13 i Europa-Parlamentets og Rådets direktiv 2001/24/EF om sanering og likvidation af kreditinstitutter

Opfordring til anmeldelse af fordringer — Angivne frister skal overholdes

Opfordring til at indgive bemærkninger til en fordring — Angivne frister skal overholdes

(2022/C 417/10)

Identifikation af skyldner : Sberbank CZ, a.s., under likvidation, et aktieselskab, der er stiftet og drevet i henhold til tjekkisk ret, med hovedsæde på adressen U Trezorky 921/2, Jinonice, 158 00 Prag 5, ID-nr.: 25083325, opført i handelsregistret, som føres af byretten i Prag, under sektion B, nr. 4353.

Identifikation af skifteretten: Byretten i Prag, Slezská 9, 120 00 Prag 2, Tjekkiet.

Identifikation af likvidator: Jiřina Lužová, advokat, Dušní 866/22, 110 00 Prag 1, Tjekkiet, ID-nr.: 44686650, e-mail: ak@akluzova.cz, telefonnummer + 420 222327902.

Ved afgørelse nr. MSPH 95 INS 12575/2022 - A-72 af 26. august 2022 har byretten i Prag, i overensstemmelse med tjekkisk lovgivning (lov nr. 182/2006 om konkurs og konkursbehandling (konkursloven), som ændret):

a) erklæret Sberbank CZ, a.s., under likvidation, et aktieselskab, der er stiftet og drevet i henhold til tjekkisk ret, med hovedsæde på adressen U Trezorky 921/2, Jinonice, 158 00 Prag 5, ID-nr.: 25083325, opført i handelsregistret (byretten i Prag) under sektion B, nr. 4353 (skyldner), konkurs og

b) erklæret insolvens for så vidt angår debitors aktiver »afgørelsen«).

Endvidere blev Jiřina Lužová, advokat, Dušní 866/22, 110 00 Prag 1, Tjekkiet, ID-nr.: 44686650, ved afgørelsen udpeget til likvidator for skyldner.

Kreditorers fordringer som opført i skyldners regnskab anses for at være anmeldt. Kreditorerne vil hver for sig få meddelelse om dette forhold inden for 60 dage efter insolvenserklæringen. Fristen er fastsat til den 25. oktober 2022.

En kreditor, som er uenig i størrelsen eller karakteren af sin fordring som angivet i meddelelsen i foregående afsnit, kan inden for fire måneder efter insolvenserklæringen skriftligt gøre indsigelse over for likvidator; hvis kreditor ikke gør indsigelse, anses vedkommende for at være enig i de oplysninger, der er angivet i meddelelsen. Fristen er fastsat til den 26. december 2022. En kreditor med registreret adresse, kontor, bopæl eller sædvanligt opholdssted i en EU- eller EØS-medlemsstat kan gøre indsigelse gældende på den pågældende medlemsstats officielle sprog. Indsigelsen skal have overskriften Podání námitky proti výši pohledávky [»Indsigelse mod fordringens størrelse«] på tjekkisk. Hvis likvidator kan forstå indsigelsens indhold, skal hun tage hensyn hertil, også selv om indsigelsen ikke er forsynet med overskriften. Likvidator er ikke forpligtet til at tage hensyn til en efterfølgende indsigelse, medmindre det er klart, at den blev indgivet i god tid til den myndighed, som er ansvarlig for at give meddelelse herom. Likvidator kan kræve, at en kreditor indgiver en oversættelse af indsigelsen til tjekkisk.

Inden for tre måneder fra offentliggørelsen af dette uddrag af retsafgørelsen i Den Europæiske Unions Tidende kan kreditor ved en klage gøre gældende, at vedkommende ikke har modtaget en meddelelse fra likvidator i henhold til konkurslovens § 373, stk. 2. I denne klage skal kreditor angive størrelsen af sit krav mod skyldners bo på datoen for insolvenserklæringen. Som bilag til klagen vedlægges dokumenter i bekræftet kopi eller genpart, som attesterer størrelsen, datoen og karakteren af fordringen, navnlig om der er tale om en fordring i skyldners bo (konkurslovens § 168), en fordring, der kan sidestilles med en fordring i skyldners bo (konkurslovens § 169), en fordring med ret til dækning for sikrede kreditorer, en fordring, der er sikret på anden vis, eller om der er tale om efterstillede krav (konkurslovens § 172, stk. 2); desuden anføres eventuelle ejendomsforbehold. En kreditor med registreret adresse, kontor, bopæl eller sædvanligt opholdssted i en EU- eller EØS-medlemsstat kan gøre indsigelse gældende på den pågældende medlemsstats officielle sprog. Indsigelsen skal have overskriften Přihláška pohledávky [»Anmeldelse af fordring«] på tjekkisk. Hvis likvidator kan forstå indsigelsens indhold, skal hun tage hensyn hertil, også selv om indsigelsen ikke er forsynet med overskriften. Likvidator er ikke forpligtet til at tage hensyn til en efterfølgende indsigelse, medmindre det er klart, at den blev indgivet i god tid til den myndighed, som er ansvarlig for at give meddelelse herom. Likvidator kan kræve, at en kreditor indgiver en oversættelse af indsigelsen til tjekkisk.

Jiřina Lužová, advokat, likvidator for Sberbank CZ, under likvidation